Μια φορά και ένα... μωρό

Το Μια φορά και ένα... μωρό είναι τίτλος μιας ελληνικής κωμωδίας σε σενάριο και σκηνοθεσία Νίκου Ζαπατίνα, παραγωγής 2011. Πρωταγωνιστούν οι Πέτρος Φιλιππίδης και Σάκης Μπουλάς.

 Ο Νώντας (Σάκης Μπουλάς) κι ο Αλκιβιάδης (Πέτρος Φιλιππίδης) είναι δύο πολύ διαφορετικοί άνθρωποι. Συναντιούνται τυχαία στις ράγες ενός τρένου, όπου ο Αλκιβιάδης έχει δεθεί προσπαθώντας να αυτοκτονήσει. Κι αυτό, γιατί τα χρέη τον έχουν πνίξει, η γυναίκα του τον απατάει και δεν κατάφερε ποτέ να ολοκληρώσει την οικογένειά του αποκτώντας παιδιά. Από την άλλη, ο Νώντας, ένας άνθρωπος της νύχτας, ταξιδεύει μαζί με ένα παράξενο «φορτίο», την Περσεφόνη, ένα μωρό που του άφησε κάποια από τις πρώην συντρόφους του και που δεν σκοπεύει να κρατήσει. Ψάχνει, λοιπόν, να βρει τη μητέρα του μωρού, για να της το επιστρέψει. Ο Νώντας λύνει τον Αλκιβιάδη από τις γραμμές και τον αναγκάζει να συνεχίσει μαζί του το ταξίδι με πολλά μπερδέματα και ανατροπές, μεταξύ των οποίων παρελαύνουν πρώην ερωμένες, σέξι εσώρουχα, μία άπιστη σύζυγος και ένας ένοχος κουμπάρος. Πέτρος Φιλιππίδης - Αλκιβιάδης Σάκης Μπουλάς - Νώντας Αγγελική Παυλοπούλου - μωρό Μαρκέλλα Γιαννάτου - Δήμητρα Τζόυς Ευείδη - Τασία Ταξιάρχης Χάνος - Μπάμπης Άννα Παναγιωτοπούλου θεία Νώντα Θωμαΐς Ανδρούτσου - συνεπιβάτιδα Γιώργος Σουξές - μηχανοδηγός Γιάννης Δρακόπουλος - μηχανοδηγός Μαρία Κορινθίου - Έλενα Γιώργος Λέφας - σταθμάρχης Γιάννης Ζουγανέλης - Παρασκευάς Πηνελόπη Αναστασοπούλου - Πόπη Δήμητρα Μπιθαρά - Πόπη Γιάννης Στεφόπουλος - Τάσος Ελευθερία Γαλιατσάτου - έγκυος Πόπη Χριστοδούλου - μανάβισσα Δημήτρης Καμπόλης - Παναγιώτης Βασίλης Βασιλονικολός - μπράβος Νίκος Ζαπατίνας - δικαστικός επιμελητής Δημήτρης Χατζηβογιατζής - οδηγός Νικόλ Ζαπατίνα - τουρίστρια Παντελής Τσιαχρής - τουρίστας Η πρώτη σκηνή της ταινίας, όπου ο Νώντας βρίσκει τον Αλκιβιάδη δεμένο στις ράγες του τρένου είναι γυρισμένη στην Ανδρίτσα, ενώ πλήθος άλλων σκηνών γυρίστηκαν στην Πελοπόννησο. Γράφει για την ταινία ο Γιάννης Βασιλείου:Στην εισαγωγική σκηνή της καλύτερης στιγμής του Νίκου Ζαπατίνα, του «Ένας κι Ένας», δυο αυτοκίνητα στη μέση του πουθενά συγκρούονται στη διασταύρωση δύο χωματόδρομων με ταχύτητα που με το ζόρι αγγίζει τα 20 χμ/ώρα. Με τούτο τον ευφάνταστο τρόπο γνωρίζονται οι χαρακτήρες, που αναμένεται να αποτελέσουν το αταίριαστο ζευγάρι που βρίσκεται στον πυρήνα του φιλμ. Πώς μπορείς να το ξεπεράσεις αυτό; Στο Μια φορά κι ένα μωρό, ο Νώντας σταματά στο δρόμο για κατούρημα κι από κάτω βλέπει έναν άνθρωπο δεμένο στις ράγες του τρένου. Σουρεαλιστική κι αυτή η συνάντηση, μα λιγότερο ιδιοφυής. Γράφει ο Θοδωρής Κουτσογιαννόπουλος:Ευχάριστη κομεντί, με το θέμα των ετερόκλητων ανδρών που φαίνεται πως ταιριάζει στον Ζαπατίνα (Ένας κι Ένας). Εδώ εφαρμόζεται το μοντέλο του κλασικού Odd Couple, με τον μητρικό κι ευαίσθητο Φιλιππίδη ως Τζακ Λέμον και τον σκληρό σαδιστή Μπουλά ως Ματάου. Βασίζεται στη χημεία των δυο τους (συν ένα υπάκουο και χαριτωμένο μωρό), τους οποίους, παρά το γεγονός πως τους ξέρουμε από πολλές προηγούμενες εμφανίσεις, πάντα τους απολαμβάνουμε, γιατί γνωρίζουν πώς να επικοινωνούν με ή χωρίς λόγια και να υπονομεύουν πειστικά τη σοβαρότητα, ακόμη κι όταν το σενάριο δεν τους βοηθά να εξελιχθούν περισσότερο. Επίσημη ιστοσελίδα της ταινίας